Държавен вестник, бр. 67, 2016 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  67
(3) Устните обяснения по ал. 2, т. 2 се 
протоколират и се подписват от лицето, дало 
обясненията.
(4) Всички факти и обстоятелства, събрани 
във връзка с извършваната проверка, могат 
да бъдат използвани единствено за целите 
на разглеждането от комисията на жалбата 
или сигнала.
(5) Докладчикът е длъжен да предприеме 
всички мерки да защити от неразрешено 
използване или разкриване информацията, 
предоставена му във връзка с изпълнението 
на неговите правомощия.
(6) При осъществяване на своите право­
мощия членът на комисията по чл. 3, т. 5 
ЗКФН се подпомага от съответните звена 
съобразно функциите им.
(7) В отсъствие на члена на комисията по 
чл. 3, т. 5 ЗКФН правомощията му се изпъл­
няват от заместник-председател на комисията, 
определен със заповед на председателя за 
всеки конкретен случай.
(8) В случаите на подадени жалби и сигнали 
срещу решения на заместник- председателя, 
определен по реда на ал. 7, комисията избира 
за докладчик друг заместник-председател.
Чл. 26. (1) Докладчикът изготвя моти­
виран доклад по жалбата или сигнала и го 
предоставя на комисията. 
(2) Докладът се представя най-късно
3 работни дни преди изтичане на сроковете 
за произнасяне на комисията по жалбата 
или сигнала.
(3) Докладът съдържа:
1. заключението на докладчика относно 
жалбата или сигнала; 
2. доказателствата и други материали, на 
които е основано заключението;
3. други въпроси, които имат отношение 
към или възникват в резултат на извърше­
ната проверка;
4. при необходимост препоръки относно 
предприемане на мерки във връзка с устано­
вени пропуски или нарушения в работата на 
комисията и нейните органи, включително 
необходимостта от изменение и допълнение 
на нормативните актове, регулиращи финан­
совите пазари. 
Чл. 27. (1) Комисията разглежда доклада 
и въз основа на извършеното проучване се 
произнася с решение по съответната жалба 
или сигнал. Органът, чието решение се обжал­
ва, не участва в обсъждането и гласуването.
(2) При необходимост комисията пред­
приема действия по промяна в надзорната 
политика и създадената практика по прила­
гане на нормативните актове, които огласява 
съгласно чл. 11. 
Чл. 28. (1) Жалбите и сигналите, подадени 
срещу поднадзорни на комисията лица до 
комисията и нейните органи, се завеждат в 
специален регистър в дирекция „Деловодство 
и административно обслужване“ и се разпре­
делят за разглеждане от члена по чл. 3, ал. 5 
ЗКФН и съответния заместник-председател.
(2) Заместник-председателят представя 
писмено становище по постъпилата жалба или 
сигнал на члена по чл. 3, т. 5 ЗКФН, както и 
информацията за последващи действия във 
връзка с разглеждане на жалбите.
(3) Членът на комисията по чл. 3, т. 5 ЗКФН 
разглежда подадената жалба или сигнал, като 
има правомощията по чл. 25, ал. 2.
(4) Отговорът до подателя на жалбата или 
сигнала се изготвя от члена на комисията, 
подпомаган от дирекция „Правна“.
(5) Комисията за финансов надзор пред­
приема действия за защита на личните данни 
на лицата, подали жалбите или сигналите.
(6) Достъп до информацията, съдържаща 
се в подадените жалби и сигнали срещу 
поднадзорни лица, се предоставя само на 
служителите, за които достъпът до тези данни 
е необходим за изпълнение на служебните 
им задължения.
Раздел ІІІ
Координиране дейността на органите на 
комисията
Чл. 29. (1) Председателят на комисията 
може да свика работна среща с участието 
на всички членове на комисията за обсъж­
дане, изразяване на мнения и препоръки по 
въпроси, представляващи особен интерес, 
важност или значителна фактическа слож­
ност, относими към конкретно производство 
от компетентността на ресорния заместник-
председател.
(2) При необходимост становище по въпро­
си, представляващи особен интерес, важност 
или значителна фактическа сложност, може 
да изрази създаден по реда на чл. 8 консул­
тативен съвет.
(3) По искане на председателя, когато е 
необходимо с оглед изясняване на обстоя­
телства, свързани с издаване на администра­
тивен акт или с извършване на определено 
действие, членовете на комисията изразяват 
писмено консултативно мнение във връзка с 
предоставения за съгласуване администра­
тивен акт по чл. 7, ал. 2.
Чл. 30. (1) Материалите за обсъждане 
включват всички вътрешни актове, съдържа­
щи експертни мнения, становища и препо­
ръки, свързани с конкретното производство.
(2) Материалите се предоставят в дирекция 
„Деловодство и административно обслужва­
не“ не по-късно от три работни дни преди 
провеждане на работната среща.
(3) По искане на председателя, когато е не­
обходимо, членовете на комисията изразяват 
писмено консултативно мнение по въпроса.